open-index/open-wikipedia-markdown huggingface dataset:
Metón z Atén

[náhľad|Kráter na [Mesiaci pomenovaný po Metónovi.]]
**Metón** (*Metón*) bol grécky astronóm a matematik v 5. storočí pred Kr.

Metón, syn *Pausania* (podľa Theofrasta žiak *Faina*), bol aténsky astronóm, ktorý sa pokúsil uviesť do vzájomného súladu lunárny mesiac so solárnym rokom. Diodoros Sicílsky uvádza, že v roku, keď bol v Aténach archónom *Apseudes* (432 pred Kr.), Metón po štúdiu hviezd odhalil svoj devätnásťročný cyklus, ktorého začiatok bol stanovený na trinásty deň aténskeho mesiaca Skiroforión. Podľa Diodora hviezdy na nebesiach po počte týchto rokov dosiahli svoj návrat na to isté miesto a uzavreli tak okruh, ktorý sa nazýval Veľkým rokom. Tieto výpočty mal vraj Metón také presné, že dokonca ešte v jeho období väčší počet Grékov používal tento devätnásťročný cyklus.
 
Tento tzv. Metónov cyklus bol v Aténach oficiálne prijatý v roku 432 pred Kr. Skladal sa z devätnástich rokov, rozdelených na dvanásť lunárnych alebo synodických (29.5306 dní) a sedem priestupných čiže 235 mesiacov alebo 6940 dní (125 plných mesiacov po 30 dňoch a 110 prázdnych po 29 dňoch).
 
Pretože sa vtedy rok všeobecne počítal na 365¼ dňa, tento cyklus bol o ¼ dňa dlhší, lebo
365¼ × 19 = 6939¾ dňa.
 
**Dĺžka roku bola** (125 × 30) + (110 × 29)19. = 365.263 **dňa** 

**Dĺžka mesiaca bola** (125 × 30) + (110 × 29)235. = 29.532 **dňa**
 
Metónov kalendárny systém neskôr vylepšili Kallippos a Hipparchos z Nikaie.

## Referencie a bibliografia

Kategória:Astronómovia starovekého Grécka
Kategória:Matematici starovekého Grécka
Krídlo (letecká jednotka)

[náhľad|vpravo|Schéma typickej organizačnej štruktúry krídla [United States Air Force|amerického letectva]]

**Krídlo** je označenie jednotky vojenského letectva zloženej z niekoľkých perutí či samostatných letiek. Niekoľko krídel môže tvoriť skupinu. Označenie () vzniklo pôvodne v britskom Royal Flying Corps. Svojím postavením v štruktúre vzdušných síl približne zodpovedá pluku u pozemných síl, a na čele krídla typicky stojí dôstojník hodnosti porovnateľnej s veliteľom pluku.

## Terminológia
V niektorých ozbrojených silách je pre ekvivalent krídla používaný pojem „eskadra“, napríklad u Luftwaffe () či francúzskych vzdušných silách (). Talianske vzdušné sily používajú pre takúto formáciu pojem *stormo* (doslova: kŕdeľ) a u švédskych vzdušných síl pre ňu existuje termín *Flygflottilj*, ktorý doslova znamená „letecká flotila“.

## Referencie

## Pozri aj
* Peruť (letecká jednotka)
* Letka (letecká jednotka)
* Roj (letecká jednotka)

## Zdroj

Kategória:Vojenské jednotky
Panamerické majstrovstvá v hádzanej mužov 2018

**Panamerické majstrovstvá v hádzanej mužov 2018** bol v poradí 18. turnaj panamerických majstrovstiev v hádzanej mužov, ktoré organizuje Panamerická hádzanárska federácia (PHF). Konal sa v meste Nuuk, v Grónsku v dňoch od 16.24. júna 2018, za účasti 11 tímov. Grónsko bolo ôsmou krajinou, ktorá organizovala panamerický šampionát a po Spojených štátoch iba druhou severoamerickou. Zápasy sa odohrali v aréne Inussivik. Nováčikom turnaja bolo družstvo Peru. Svoj siedmy titul získala , ktorá vo finálovom stretnutí zvíťazila nad obhajcom prvenstva z . 

Tieto panamerické majstrovstvá zároveň slúžili ako kvalifikácia panamerických družstiev na budúcoročné Majstrovstvá sveta 2019, ktoré organizuje Dánsko s Nemeckom. Kvalifikovali sa na ne 3 najlepšie družstvá.

Grónsko bolo zvolené za organizátora turnaja, keď zvíťazilo v hlasovaní PHF pred Čile pomerom hlasov 17 ku 7.

## Kvalifikácia

Poznámky:
*  Kvalifikačný turnaj, ktorý sa mal konať v Kolumbii, bol zrušený, pretože sa z pôvodne prihlasených 5 družstiev odhlásila  a tak ostatné 4 družstvá postúpili na šampionát automaticky.
* Kuba stiahla svoje družstvo tesne pred začiatkom turnaja, pravdepodobne kvôli problémom s vízami.

## Aréna

## Nasadenia do výkonnostných košov
Losovanie prebehlo 18. apríla 2018 a družstvá boli nasadené do výkonnostných košov podľa umiestnenia na predchádzajúcom turnaji nasledovne:

## Výsledky
### Základné skupiny
#### Skupina A

#### Skupina B

### Play-off
#### Stretnutie o 9. miesto

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Panamerických majstrovstiev 2018 
* Oficiálna stránka Panamerickej hádzanárskej federácie /
* Oficiálna stránka Grónskej hádzanárskej federácie 

## Zdroje
* Panamerické majstrovstvá 2018 na stránke Panamerickej hádzanárskej federácie 
* Panamerické majstrovstvá 2018 na stránke the-sports.org 
* Panamerické majstrovstvá 2018 na stránke todor66.com 

Kategória:Hádzaná v 2018
Kategória:Panamerické majstrovstvá v hádzanej mužov
Hádzaná
Stredoeurópska obranná spolupráca

**Stredoeurópska obranná spolupráca** (, skrátene CEDC) je skupina, ktorej členmi sú stredoeurópske štáty: Česko, Slovensko, Maďarsko, Rakúsko, Slovinsko a Chorvátsko. Poľsko má štatút pozorovateľa.

Jej cieľom je rozšírenie spolupráce v oblasti obrany, vrátane zdieľania obranných prostriedkov medzi členskými štátmi, spoločného výcviku a uskutočňovaní spoločných cvičení. Všetky štáty sú členmi Európskej únie a všetky okrem Rakúska aj členmi NATO.

## Dejiny
Tvorba skupiny sa začala koncom roku 2010, prvé zasadanie ministrov obrany sa konalo v júni 2012 v rakúskom meste Frauenkirchen.

Na jar 2016 (31. 3. – 1. 4.) sa uskutočnila vo Viedni konferencia ministrov obrany Poľska, Srbska, Severného Macedónska a Čiernej Hory, kde hlavnou témou bola európska migračná kríza. Zástupcovia Nemecka a Grécka boli tiež pozvaní, ale nezúčastnili sa. Krajiny spoločne prevzali iniciatívu v pokračovaní uzatvárania Balkánskej trasy a zabezpečení vonkajších hraníc. 19. júna 2017 sa členské štáty v Prahe zaviazali k užšej spolupráci pri vysporiadavaní sa s nelegálnou migráciou, vrátanie použitia armády. Jedným z cieľov skupiny je, aby migranti, ktorí chcú získať azyl v niektorom štáte EÚ, museli oň požiadať mimo EÚ. Štáty sa tiež dohodli na vytvorení akčného plánu, ktorý bude rozdeľovať úlohy jednotlivých armád, polícií a ďalších organizácií členských štátov v prípade potreby spoločného zásahu.

V septembri 2017 skupina usporiadala spoločné cvičenie Cooperative Security 2017 (COOPSEC17) v rakúskom Allentsteigu, zamerané na ochranu hraníc proti ilegálnej migrácii.

## Referencie

## Zdroj

Kategória:Vojsko v Česku
Kategória:Vojsko v Chorvátsku
Kategória:Vojsko v Maďarsku
Kategória:Vojsko v Poľsku
Kategória:Vojsko v Rakúsku
Kategória:Vojsko na Slovensku
Kategória:Vojsko v Slovinsku
Kategória:Medzinárodné organizácie
Kategória:Vzniklo v 2010
Kategória:Medzinárodné vzťahy Česka
Kategória:Medzinárodné vzťahy Chorvátska
Kategória:Medzinárodné vzťahy Maďarska
Kategória:Medzinárodné vzťahy Poľska
Kategória:Medzinárodné vzťahy Rakúska
Kategória:Medzinárodné vzťahy Slovenska
Kategória:Medzinárodné vzťahy Slovinska
Kategória:Stredná Európa
Namhansanseong

**Namhansanseong** je rozsiahly opevnený komplex stavieb nachádzajúci sa približne 25 km juhovýchodne od centra Soulu v Južnej Kórei. 

Táto pevnosť je umiestnená v zalesnenom horskom teréne, čo v minulosti zvyšovalo jej obrannú schopnosť. Slúžila ako krízové ​​útočisko a záložné hlavné mesto počas vlády dynastie Čoson (1392-1910). Ubytovacia kapacita bola až 4 000 osôb a poskytovala zázemie pre všetky dôležité administratívne a vojenské funkcie. Pevnosť nesie rad architektonických prvkov charakteristických pre pevnosti vo východnej Ázii, spájajú sa tu vplyvy čosonskej Kórei, Japonska za Obdobie Azuči-Momojama a čínskych ríši a Ming a Čching. Najstaršia časť pochádza zo 7. storočia (obrana kráľovstva Silla pred čínskou ríšou Tchang), ale komplex bol niekoľkokrát významne rozširovaný a prestavovaný. Nachádza sa tu množstvo historických vojenských, náboženských i svetských stavieb. 

Namhansanseong je v súčasnosti považovaný za jeden z kórejských národných symbolov a v roku 2014 bol zapísaný na zoznam svetového dedičstva UNESCO.

## Galéria

Korea-Namhansanseong-11.jpg
Namhansan Fortress, Seoul.5.jpg
20170930.남한산성(Namhansanseong).02.jpg
남한산성행궁.jpg


## Referencie


## Iné projekty

## Externé odkazy
* Official Site of Korean Tourism Office - Cultural Heritage Sites: Namhansanseong Fortress (Designated 2014)
* Nationals symbols of South Korea, Cultural Heritage Administation - Namhansanseong

## Zdroj

Kategória:Stavby v Kórejskej republike
Kategória:Lokality Svetového dedičstva v Kórejskej republike
Skalné maľby v Sierra de San Francisco

**Skalné maľby v Sierra de San Francisco** je súbor jaskynných malieb predkolumbovských civilizácií v Mexiku. 

Nachádzajú sa v centrálnej časti Kalifornského polostrova v štáte Baja California Sur na území biosférickej rezervácie El Vizcaino. Vďaka skvelej úrovni zachovalosti, svojmu rozsahu, kvalite, farebnosti a rozmanitosťou vyobrazených námetov sú tunajšie maľby vysoko cenené ako v národnom, tak aj medzinárodnom meradle. Od roku 1993 sú zapísané na zozname Svetového dedičstva UNESCO.

Pod ochranu UNESCO patrí asi 250 skalných malieb lokalizovaných v blízkostí obcí San Francisco a Mulege. Sú umiestnené na stenách a stropoch jaskynných úkrytov v bokoch roklín, ktoré sú zle prístupné. Najhodnotnejšie maľby sa nachádzajú v lokalitách *Cueva del Batequì, Cueva de la Navidad, Cerro de Santa Marta, Cueva de la Soledad, Cueva de las Flechas* a *Grutas del Brinco*

Rozmanitosť námetov malieb je pozoruhodne vysoká - od ľudských postáv (muži, ženy, deti), cez zvieratá (králik, puma, jeleň, veľryba, tuniak, korytnačka, chobotnice, orol, pelikán) až po abstraktné tvary. Boli objavené aj vyobrazenia rôznych zbraní, ktoré spoločne s postavami ľudí a zvierat predstavujú výjavy z lovu a bojov. Maľby vznikali v období od 10. storočia pred Kr. až do 13. storočia, ich pravdepodobným autorom bolo etnikum Guachimi.

## Referencie


## Iné projekty

## Externé odkazy
*Picasa photo set: San Francisco de la Sierra, Baja California Sur
*Bradshawfoundation.com: "Baja California - In Search of Painted Caves" 

## Zdroj

Kategória:Archeologické lokality v Mexiku
Kategória:Lokality Svetového dedičstva v Mexiku
Kráľovské hrobky dynastie Čoson

**Kráľovské hrobky dynastie Čoson** sú hrobky príslušníkov tohto panovníckeho kórejskeho rodu. Z dynastie Čoson pochádza 27 kórejských panovníkov, ktorí sa na tróne vystriedali medzi rokmi 1392 a 1910. 

V súhrne číta táto skupina celkom 42 hrobiek a priľahlé stavby. Štyridsať z nich sa nachádza v Soule a jeho okolí (provincie Kjonggi a Kangwon) a sú od roku 2009  zapísané na zozname svetového dedičstva UNESCO. Zostávajúce dve (kráľovnej Sineui a kráľa Taejo) sa nachádzajú v blízkosti severokórejského mesta Käsong. 

Počas vlády čosonskej dynastie bol štátnym náboženstvom konfucianizmus v ktorom je hlboko zakorenená tradícia uctievania predkov. Aj preto boli hrobky starostlivo opatrované a do súčasnosti sa zachovali vo výbornom technickom stave. Pohrebiská bola budované v starostlivo vyberaných lokalitách, ktoré boli považované za božské miesto. Zároveň sa prihliadalo k princípom Geomantia. Kamenné stavby a predmety obklopujúce jednotlivé mohyly rovnako ako ich dekoratívne a štylistické stvárnenie ponúkajú informácie o umeleckých trendoch obdobia v ktorom vznikali (rozmedzie viac ako 500 rokov). 

## Galéria

Sejong tomb 1.jpg
효종영릉 효종릉 (3).JPG
Seooreung 7.JPG


## Referencie


## Iné projekty

## Externé odkazy
* Official Site of Korean Tourism Office - Cultural Heritage Sites: Royal Tombs of the Joseon Dynasty (Designated 2009)
* Cultural Heritage Administration - National Symbols of Republic of Korea - Royal Tombs

## Zdroj

Kategória:Stavby v Kórejskej republike
Kategória:Lokality Svetového dedičstva v Kórejskej republike
Kategória:Soul
Roj

**Roj** môže byť:
*v entomológii:
**chumáč lietavého hmyzu (napr. komárov, motýľov)
**včelí roj
**hromadný výlet mravcov z mraveniska pri párení, pozri roj (mravce)
*prenesene: 
**veľké množstvo (vecí alebo ľudí, najmä ak sa hýbu); dav
**ruch, trma-vrma
*vo vojenstve:
**najmenší organizovaný vojenský útvar
**v letectve: pozri roj (letecká jednotka)
*v geológii: zhluk žíl vyvretých hornín vychádzajúcich z magmatického ohniska, pozri roj (magma)
*v športe: skupina útočníkov v hre ragby, pozri roj (ragby)

## Pozri aj
*meteorický roj
*kometárny roj

## Zdroj
* roj. In:
Letka

**Letka** môže byť:
*vo vojenskom letectve: pozri letka (letecká jednotka)
*v zoológii: 
**silné pero v krídle alebo chvoste vtákov, pozri letka (pero)
**zriedkavo: kŕdeľ
Železničná stanica Trebišov

**Železničná stanica Trebišov** je železničná stanica v meste Trebišov. 

Obsluhujú ju trate č. 190 Košice - Čierna nad Tisou, (*výhybňa Slivník*, Kalša - Trebišov) č. 191 Michaľany - Lupków a č. 192 Trebišov - Vranov nad Topľou. na ktorej v roku 2003 zastavili osobnú dopravu  Obsahuje sedem dopravných a štyri manipulačné koľaje. K nástupištiam slúži podchod a stanica disponuje pokladňou na predaj vnútroštátnych a medzištátnych cestovných lístkov, rezerváciou a predajom miesteniek, ležadiel a lôžok.

Na stanici sa nachádza výkonné pracovisko sekcie riadenia dopravy Oblastného riaditeľstva Košice Železníc Slovenskej republiky.

Stanica prešla v roku 2013 rekonštrukciou budovy, čakárne, nástupišťa a vybudoval sa bezbariérový prístup do budovy. Neďaleko železničnej stanice sa nachádza autobusová stanica s prímestskou a mestskou dopravou a stánky s občerstvením.

## Referencie

Trebišov
Kategória:Doprava v okrese Trebišov
Kategória:Doprava v Trebišove
Letisko Arctic Bay

**Letisko Arctic Bay** (IATA: **YAB**, ICAO: **CYAB**) je letisko 3 námorné míle (5,6 km) juhovýchodne od Arctic Bay v kanadskom teritóriu Nunavut.

Letisko je 72 stôp/22 metrov nad morom. Vo februári 2012 zaznamenalo 50 pohybov, vo februári 2014 72 pohybov lietadiel.

## Rekonštrukcia
Letisko Nanisivik, vzdialené približne 25 km od Arctic Bay, bolo využívané na pravidelné lety do 12. januára 2010. 13. januára 2010 First Air preložil všetky lety do novorozšíreného letiska Arctic Bay so spojmi do Iqaluitu a do Resolute Bay.

V roku 2010 bola stará pristávacia dráha s dĺžkou 1500 stôp (457 metrov) najkratšia v Nunavute. Nová dráha bola postavená južne od starej a pri termináli. Je dlhá 3935 stôp (1199 metrov). Projekt prestavby letiska za 22 miliónov bol dokončený v lete 2010. Letisko bolo oficiálne otvorené 7. februára 2011. 13. januára začali pravidelné lety. Niore Iqalukjuak, primátor Arctic Bay, povedal, že presun ušetrí 40 dolárov čo museli cestujúci platiť za jednosmernú cestu taxíkom Vláda Nunavutu zároveň ušetrí približne 575 000 dolárov ročne, ktoré vydávala na údržbu letiska v Nanisiviku a cesty medzi Nanisivikom a osadou Arctic Bay.

## Aerolínie a destinácie

### Lety

## Referencie

*

## Iné projekty

## Externé odkazy
* Oficiálna stránka letiska

Arctic Bay
Kategória:Baffinov ostrov
Chata pod Hrbom

**Chata pod Hrbom** () je horská chata v Poľane, situovaná v Sedle pod Hrbom. Nachádza sa na západnom okraji lúky a od roku 2022 je pre verejnosť opäť otvorená.

## Dejiny
História chaty siaha do roku 1935, kedy bola členmi KČST z Ľubietovej otvorená prvá budova. Počas II. svetovej vojny v horskej chate sídlil štáb 1. Československej partizánskej brigády a 3. partizánsky oddiel kapitána N. Kaličenka. Po potlačení SNP bola chata vo februári 1944 nemecko-maďarskými vojskami vypálená a po obnovení bola opätovne sprístupnená 28. mája 1950. Následne bola zoštátnená a využívaná ako rekreačné zariadenie Slovenskej akadémie vied. V 80. rokoch prešla do vlastníctva národného podniku Skloplast Trnava, ktorý v jej blízkosti vybudoval lyžiarsky vlek. Chata zmenila majiteľa a je od  Júla 2022 opať otvorená pre všetkých.

## Prístup
* po  značke z Ľubietovej
* po  značke z Predajnej
* po  z rázcestia Tri vody (Osrblianska dolina)
* po  značke z vrchu Hrb

## Referencie

## Pozri aj
* Zoznam horských chát na Slovensku

Kategória:Poľana
Kategória:Horské chaty na Slovensku
Kategória:Ľubietová
Stanislav Fořt

Ing. Mgr. **Stanislav Fořt** (* 29. august 1977) je bývalý poslanec Národnej rady Slovenskej republiky.

## Život a vzdelanie
V roku 2000 ukončil inžinierske vzdelanie v odbore účtovníctvo a audítorstvo na Ekonomickej univerzite v Bratislave. V roku 2009 absolvoval Právnickú fakultu Trnavskej univerzity (Mgr).

## Politické a parlamentné pôsobenie
Vo voľbách v roku 2010 kandidoval na 6. mieste kandidátky SaS. Vo voľbách strana získala 307 287 hlasov (12,14%) a Fořt sa stal poslancom. V roku 2011 sa ako prvý zo slovenských politikov verejne priznal k homosexuálnej orientácii. V roku 2018 o coming oute v súčasnom čase poznamenal: „*Bolo by to o to náročnejšie kvôli rodičom a partnerovi, ale aj o to naliehavejšie kvôli ľuďom, ktorí potrebujú povzbudiť.*“

Vo voľbách v roku 2012 úspešný nebol. Vo voľbách v roku 2016 kandidoval na 28. mieste kandidátky SaS ako LGBTI právnik. Získal 2 904 hlasov, 28. miesto podľa preferenčných hlasov a stal sa náhradníkom.

## Referencie

## Externé odkazy
*  Parlamentný profil

Kategória:Absolventi Ekonomickej univerzity v Bratislave
Kategória:Absolventi Právnickej fakulty Trnavskej univerzity v Trnave
Kategória:Slovenské LGBT osobnosti
Kategória:Politici SaS
Kategória:Poslanci NR SR (2010 – 2012)
Leopold Andráši

náhľad|Rodový erb
Gróf **Leopold Andráši** zo Sâncrăieni a Krásnej Hôrky (staršie: Leopold Andrássy; * 3. jún 1767, Betliar† 14. október 1824)

Narodil sa 3. júna 1767 z manželstva Karola Andrášiho a Márie Rebeky Nádašdyovej. Leopold sa po zanechaní vojenskej kariéry okrem aktivít v oblastí baníctva a železiarstva venoval hlavne vede, umeniu a zberateľstvu. 

Zaslúžil sa o zveľadenie panstva rodu prestavbou kaštieľa Betliar v klasicistickom štýle, okolo ktorého medzi rokmi 1783–1795 vznikol na 81 hektároch rozsiahly anglický park s unikátnym vodným systémom a rôznymi menšími stavbami. Leopold bol stúpencom osvietenstva a považuje sa za zakladateľa knižnice (dnes obsahuje približne 20 000 zväzkov), ktorá rozsahom a bohatosťou fondu patrí medzi najvzácnejšie, ktoré sa u nás zachovali.

Leopold mal 5 nemanželských dcér s Annou Barvulskou, ale keďže sa nikdy neoženil, nezanechal po sebe legitímneho dediča a po jeho smrti jeho majetok pripadol bratom Karolovi a Jozefovi. Pochovaný bol pôvodne v parku betliarskeho kaštieľa, neskôr boli jeho pozostatky prevezené do rodinnej hrobky na hrade Krásna Hôrka.

## Literatúra
* Nagy Iván I. 39.

## Zdroje
* http://genealogy.euweb.cz/hung/andrassy2.html
*A betléri Andrássy-kastély. Felvidék Ma, 2009. december 20.

Kategória:Slovenskí šľachtici
Kategória:Uhorskí šľachtici
Kategória:Osobnosti z Betliara
Kategória:Zberatelia
Ragby na Juhoamerických hrách 2018

**Ragby na Juhoamerických hrách 2018** bol turnaj v sedmičkovom ragby v rámci multišportového podujatia Juhoamerických hier 2018. Konal sa v meste Colcapirhua, v departmente Cochabamba, v Bolívii v dňoch od 27. do 29. mája 2018, za účasti 7 mužských a 7 ženských tímov. Ragbyový turnaj sa na hrách organizuje iba od roku 2014 a toto bolo jeho 2. vydanie, zakaždým v sedmičkovom ragby. Zápasy sa odohrali na futbalovom štadióne Estadio Municipal de Colcapirhua. Na turnaji zvíťazili ragbisti Čile a ragbistky Brazílie, ktoré obhálili titul spred 4 rokov.

Tento turnaj zároveň slúžil ako kvalifikácia juhoamerických družstiev na ragbyový turnaj Panamerických hier 2019, ktoré hostí Lima. Kvalifikovali sa naň 2 družstvá z mužskej a 1 družstvo zo ženskej kategórie.

## Účastníci

;Muži

;Ženy

## Výsledky
### Mužský turnaj
náhľad|Ragbyový zápas mužov medzi Argentínou a Bolíviou

----

### Ženský turnaj

## Konečné poradie

;Muži

;Ženy

## Referencie

## Externé odkazy
* Oficiálna stránka Juhoamerických hier 2018  
* Oficiálna stránka Juhoamerickej ragbyovej konfederácie  

## Zdroje
* Ragbyový turnaj na stránke Juhoamerických hier 2018  
* Ragby na Juhoamerických hrách 2018 na stránke lostiempos.com 

Kategória:Ragby v 2018
Kategória:Ragby na Juhoamerických hrách
Kategória:Juhoamerické hry 2018
Železničná stanica Gbely

**Železničná stanica Gbely** je železničná stanica v meste Gbely. 

Prechádza ňou trať č. 114 Kúty – Sudoměřice nad Moravou a nachádza sa medzi zastávkou *[[Gbely]] zastávka* a zastávka Kopčany. 

Stanica má dve nástupištia a štyri koľaje, dve dopravné a dve manipulačné. Tiež je vybavená bočnou rampou a koľajovou váhou.  

Disponuje vlastnou pokladňou na predaj vnútroštátnych cestovných lístkov a stanica leží v pásme malého pohraničného styku ZSSK – ČD. Pri stanici sa nachádza aj autobusová zastávka, ktorú obsluhujú autobusy smerujúce do Skalice cez Petrovu Ves alebo do Kopčian, Šaštína-Stráží cez Smolinské a do Senice cez Petrovu Ves a Letničie.
 
## Referencie

Gbely
Kategória:Doprava v okrese Skalica
Kategória:Gbely
Kategória:Železničné stanice v okrese Skalica
Hidepark Nitra

**Hidepark Nitra** je nezávislé kultúrne centrum, ktoré je neziskovou a dobrovoľníckou iniciatívou. Vzniklo v Nitre v roku 2010, kedy v meste zanikli dva undergroundové kluby, v ktorých sa mladí ľudia stretávali. „*Pôvodne sme hľadali miesto pre hudobný klub, našťastie sme však našli opustenú lúku, tú sme počas leta vykosili, postavili vojenský stan, pozvali miestne kapely, DJov a komunita sa mala opäť kde stretávať*“, uvádzajú zakladatelia na webovej stránke Hideparku. 

Kultúrne centrum Hidepark Nitra založila skupina mladých obyvateľov Nitry na čele s Marekom Hattasom, známym aj pod menom Atlas.

V roku 2011 títo dobrovoľníci založili občianske združenie Triptych, ktoré prevzalo záštitu nad aktivitami v Hideparku. Medzi ne patria koncerty, divadelné predstavenia, prednášky, workshopy, aktivity v komunitnej záhrade, na pumptracku Hidepumpa či voľné debaty pri ohnisku alebo pri grile.

## Referencie

Kategória:Kultúra v Nitre
Kategória:Občianske združenia na Slovensku
Kategória:Organizácie založené v 2010
Kategória:Organizácie v Nitre
Ragby na Juhoamerických hrách

**Ragby na Juhoamerických hrách** je ragbyový turnaj, ktorý sa organizuje v rámci multišportového podujatia Juhoamerických hier. Do programu hier bol turnaj prvýkrát zaradený na 8. juhoamerických hrách v roku 2006 v Buenos Aires, len v mužskej kategórii, ale pre odrieknutie družstva  bol turnaj nakoniec zrušený. Prvýkrát sa tak ragbyový turnaj organizoval až na 10. juhoamerických hrách v roku 2014 v čilskom Santiagu, v mužskej i ženskej kategórii. Odvtedy sa turnaj organizuje na hrách pravidelne, zatiaľ vždy len v sedmičkovej verzii ragby. V ženskej kategórii dominuje , ktorá zvíťazila na všetkých turnajoch; v mužskej kategórii získla anajviac prvenstiev . 

Turnaj slúži zároveň ako kvalifikácia juhoamerických družstiev na ragbyový turnaj Panamerických hier.

## Turnaj mužov
### Zoznam

### Medailová bilancia družstiev

## Turnaj žien
### Zoznam

### Medailová bilancia družstiev

## Referencie

## Pozri aj
* Majstrovstvá Južnej Ameriky v sedmičkovom ragby

## Externé odkazy
* Oficiálna stránka Juhoamerickej športovej organizácie 
* Oficiálna stránka Juhoamerickej ragbyovej konfederácie
Ragby na Stredozemných hrách

**Ragby na Stredozemných hrách** bol ragbyový turnaj, ktorý sa organizoval v rámci multišportového podujatia Stredozemných hier. Do programu hier bol turnaj prvýkrát zaradený na 2. stredozemných hrách v roku 1955 v Barcelone, len v mužskej kategórii. V nasledujúcich edíciách stredozemných hier sa ragbyový turnaj nepravidelne organizoval ešte trikrát, naposledy na hrách v roku 1993 vo francúzskom Languedoc-Roussillon, zakaždým iba v mužskej kategórii a pätnástkovej verzii ragby. Na podujatí dominovalo družstvo , ktoré zvíťazilo na všetkých štyroch turnajoch. 

## Turnaje
### Zoznam

### Medailová bilancia družstiev

## Referencie

## Externé odkazy
* Oficiálna stránka Medzinárodného výboru Stredozemných hier ///(po arabsky)

## Zdroj
* Stredozemné hry na stránke rugby-encyclopedie.com 
* Stredozemné hry na stránke lestimbresdurugby.fr
Kobylináč

**Kobylináč** je geomorfologický podcelok Bielych Karpát. Leží v severnej časti pohoria a najvyšším vrchom je Kobylinec ().

## Polohopis
Podcelok leží v severnej polovici Bielych Karpát a čiastočne lemuje slovensko-českú štátnu hranicu. V rámci pohoria susedí na juhozápade s podcelkom Súčanská vrchovina, na juhovýchode nadväzujú 
Vršatské bradlá a na severe Kýčerská hornatina. Východným smerom susedia Nízke Javorníky (podcelok Javorníkov) a južným smerom Bielokarpatské podhorie (podcelok Považského podolia).

## Delenie
V severovýchodnej časti podcelku ležia geomorfologické časti: 
* Hladké vrchy
* Zubácka brázda

## Ochrana prírody
Územie svojou juhozápadnou polovicou zasahuje do CHKO Biele Karpaty, z maloplošných chránených území tu leží prírodná rezervácia Nebrová a prírodné pamiatky Brezovská dolina, Dračia studňa a Strošovský močiar.

## Pozri aj
* Geomorfologické členenie Slovenska
* Biele Karpaty

## Referencie

## Iné projekty


Kategória:Biele Karpaty
Kategória:Geomorfologické podcelky na Slovensku
Cardi B

**Belcalis Marlenis Almanzar** (* 11. október 1992, New York, New York, Spojené štáty), známa pod umeleckým menom **Cardi B**, je americká raperka. Narodila sa a vyrastala v newyorskej štvrti Bronx. Prvýkrát upútala pozornosť cez sociálne médiá, kde diskutovala o svojej kariére striptérky; vďaka svojmu tvrdému a úprimnému postoju sa stala internetovou celebritou na Instagrame. V rokoch 2015 až 2017 pôsobila v seriáli VH1, *Love & Hip Hop: New York* a vydala dva mixtapy. 

Od podpísania zmluvy s vydavateľstvom Atlantic Records v roku 2017 sa jej dva single („Bodak Yellow“ a „I Like It“) dostali na 1. miesto amerického rebríčka ''Billboard'' Hot 100. Jej debutový štúdiový album s názvom *[[Invasion of Privacy]]* (2018) obsadil prvú priečku ''Billboard'' 200. *[[Time (týždenník)|Time]]* menoval reperku jednou zo 100 najvplyvnejších ľudí sveta roku 2018. 

## Diskografia

* *[[Invasion of Privacy (album)|Invasion of Privacy]]* (2018)

## Filmografia

## Koncertné turné

; Ako predskokan

* The Lox – Filthy America... It's Beautiful (2017)
* Bruno Mars – 24K Magic World Tour (2018)

## Referencie


## Zdroj

Kategória:Herečky USA
Kategória:Reperky USA
Kategória:Speváčky USA
Kategória:Osobnosti z Bronxu
Kategória:Osobnosti z New Yorku
Kategória:Osobnosti USA s pôvodom Trinidadu a Tobaga
Lorentzov faktor

**Lorentzov faktor** určuje zmenu času, dĺžky alebo hmotnosti na základe pohybu objektu. Vyskytuje sa v rovniciach špeciálnej teórie relativity a vyplýva z derivácií Lorentzových transformácii. Označuje sa ako *γ*.
Názov je pomenovaný po holandskom fyzikovi  Hendrikovi Lorentzovi.
## Definícia
Lorentzov faktor je definovaný ako

:\gamma = \frac{1}{\sqrt{1 - \frac{v^2}{c^2}}} = \frac{1}{\sqrt{1 - \beta^2}} = 
(1 - \frac{v^2}{c^2})^{- \frac{1}{2}} = \frac{dt}{d\tau} 

kde:
**<math>v</math>* je relatívna rýchlosť medzi vzťažnými sústavami
**β* je pomer relatívnej rýchlosti ku rýchlosti svetla vo vákuu
**τ* je vlastný čas pozorovateľa
**t* je nameraný čas vo vzťažnej sústave
**c* je rýchlosť svetla vo vákuu

Toto je najčastejšie používaný vzorec.

Alternatíva môže byť tiež:
:\alpha = \frac{1}{\gamma} = \sqrt{1- \frac{v^2}{c^2}} \ = \sqrt{1- {\beta}^2} 

## Číselné hodnoty

## Externé odkazy
https://www.aldebaran.cz/astrofyzika/gravitace/str.php

## Zdroj

Kategória:Špeciálna teória relativity
Kýčerská hornatina

**Kýčerská hornatina** je geomorfologický podcelok Bielych Karpát. Leží v severnej časti pohoria a najvyšším vrchom je Kýčera ().

## Polohopis
Podcelok leží v najsevernejšej časti Bielych Karpát a západným okrajom lemuje slovensko-českú štátnu hranicu. V rámci pohoria susedí na juhu s podcelkom Kobylináč, na východe oddeľuje Púchovská dolina s riečkou Biela voda Javorníky a ich podcelky Nízke a Vysoké Javorníky.

## Pozri aj
* Geomorfologické členenie Slovenska
* Biele Karpaty

## Referencie

Kategória:Biele Karpaty
Kategória:Geomorfologické podcelky na Slovensku
Súčanská vrchovina

**Súčanská vrchovina** je geomorfologický podcelok Bielych Karpát. Leží v strednej časti pohoria a najvyšším vrchom je Javorník ().

## Polohopis
Podcelok leží v strednej časti Bielych Karpát a na severe a severozápade lemuje slovensko-českú štátnu hranicu. V rámci pohoria ho ostro ohraničujú údolia, na severovýchode je to dolina Vláry, na juhozápade Drietomice. Na území Slovenska susedí na juhozápade s podcelkom Lopenícka hornatina a Bošácke bradlá, na severovýchode pokračuje pohorie Kobylináčom. Juhovýchodným smerom susedí Považské podolie s podcelkom Bielokarpatské podhorie.

Jedinou časťou podcelku je Súčanská kotlina.

## Ochrana prírody
Územie je súčasťou CHKO Biele Karpaty, z maloplošných chránených území tu leží:
* Rajkovec – prírodná pamiatka
* Debšín – prírodná rezervácia
* Hornozávrská mokraď – prírodná rezervácia
* Včelíny – prírodná pamiatka
* Podsalašie – prírodná pamiatka 
* Drietomica – prírodná pamiatka

## Doprava
Severovýchodným okrajom podcelku vedie údolím Vláry cesta I/57 (Nemšová – Vlársky priesmyk) i železničná trať Trenčianska Teplá – Vlársky priesmyk, na juhozápade zasa údolím Drietomice cesta I/9 (Drietoma – Starý Hrozenkov).

## Pozri aj
* Geomorfologické členenie Slovenska
* Biele Karpaty

## Referencie


Kategória:Biele Karpaty
Kategória:Geomorfologické podcelky na Slovensku
Kategória:Vrchoviny na Slovensku
Ján Danko (lekár)

Prof. MUDr. **Ján Danko**, CSc. (* 1. október 1950, Málinec) je významný slovenský lekár, vedec a pedagóg. Medzi rokmi 2000 až 2007 a 2011 až 2018  pôsobil ako dekan Jesseniovej lekárskej fakulty Univerzity Komenského.  Dlhé roky tiež pôsobil ako prezident Slovenskej gynekologicko-pôrodníckej spoločnosti a prednosta Gynekologicko-pôrodníckej kliniky Jesseniovej lekárskej fakulty Univerzity Komenskeho a Univerzitnej nemocnice Martin. Vo februári 2018 bol vymenovaný za predsedu Vedeckej rady Ministerstva zdravotníctva SR.

V komunálnych voľbách 2018 bol zvolený za primátora mesta Martin.

## Životopis
V roku 1975 ukončil štúdium všeobecného lekárstva na Jesseniovej lekárskej fakulte UK v Martine (JLF UK). Vedecký titul CSc. (1983), docent (1986), profesor (1997). Neskôr pôsobil tri roky ako hosťujúci profesor na Univerzite v Zürichu. Po návrate zo zahraničia až do súčasnosti pôsobí ako profesor na Gynekologicko-pôrodníckej klinike Jesseniovej lekárskej fakulty UK a Univerzitnej Nemocnice Martin, kde do roku 2018 zastával funkciu prednostu kliniky.

Vo svojej vedeckej činnosti sa profesor Danko zameriava na prevenciu ochorení v gynekológii a pôrodníctve, sonografickú diagnostiku, ako aj liečbu postpartálnej anémie pomocou erytropoetínu. V tejto oblasti absolvoval viaceré výskumné pobyty na univerzitách v Halle, Berlíne, Bazileji, Viedni, Miláne, Ríme, Sydney, Londýne, Štokholme, Washingtone a Chicagu.

Je držiteľom viacerých ocenení, medzi inými: Ceny Univerzity Zürich za súbor vedeckých prác, Zlatej medaile Univerzity Komenského v Bratislave, Krištáľového krídla za vedu a medicínu, či Bronzovej medaile J. E. Purkyně. Od roku 2015 je čestným občanom mesta Martin.

## Primátor Martina
Kandidoval ako občiansky kandidát. V komunálnych voľbách 10. novembra 2018 bol so ziskom 29,77% zvolený za primátora mesta Martin.

Ako nezávislý kandidát opäť kandidoval v komunálnych voľbách 29. októbra 2022. S podielom 25,83% hlasov bol znovuzvolený za primátora mesta.
  
## Postgraduálna špecializácia
* 1978: Atestácia I. stupňa v odbore Gynekológia a pôrodníctvo
* 1983: Atestácia II. stupňa v odbore Gynekológia a pôrodníctvo
* 2004: Atestácia v odbore Ultrazvuk v gynekológii a pôrodníctve 	
* 2005: Atestácia v odbore Gynekologická onkológia
* 2006: Atestácia v odbore Mamológia

## Ocenenia (výber)
* Cena Univerzity Zürich za súbor vedeckých prác
* Zlatá medaila UK
* Zlatá medaila SLS
* Bronzová medaila J. E. Purkyně
* Zlatá medaila JLF UK
* Zlatá medaila mesta Martin
* Krištáľové krídlo za vedu a medicínu

## Referencie

## Externé odkazy
* Ján Danko  na webe JLF UK

Kategória:Slovenskí gynekológovia
Kategória:Slovenskí univerzitní profesori
Kategória:Absolventi Jesseniovej lekárskej fakulty v Martine Univerzity Komenského
Kategória:Vyučujúci na Jesseniovej lekárskej fakulte v Martine Univerzity Komenského
Kategória:Dekani Jesseniovej lekárskej fakulte v Martine Univerzity Komenského
Kategória:Držitelia Krištáľového krídla
Kategória:Čestní občania Martina
Kategória:Osobnosti z Málinca
Kategória:Primátori Martina
Bošácke bradlá

**Bošácke bradlá** sú geomorfologický podcelok Bielych Karpát. Ležia na juhu strednej časti pohoria, približne medzi Dolnou Súčou a Starou Turou.

## Polohopis
Podcelok leží na juhu strednej časti Bielych Karpát a tvorí úzky pás územia medzi severozápadne ležiacimi podcelkami pohoria a juhovýchodne ležiacim Považským podolím. V rámci pohoria susedí so Súčanskou vrchovinou, Lopeníckou hornatinou, Beštinami a Javorinskou hornatinou. Juhozápadným susedom je Myjavská pahorkatina a južným a juhovýchodným smerom sa krajina znižuje do Bielokarpatského podhoria, patriaceho Považskému podoliu.

## Ochrana prírody
Územie je súčasťou CHKO Biele Karpaty, z maloplošných chránených území tu leží:
* Krasín
* Drietomica – prírodná pamiatka
* Jachtár – prírodná rezervácia
* Kurinov vrch – prírodná pamiatka
* Blažejová – prírodná pamiatka

## Doprava
Bošácke bradlá pretínajú významné cestné ťahy na Moravu, cesta I/54 (Nové Mesto nad Váhom – Veselí nad Moravou) a cesta I/9 (Drietoma – Starý Hrozenkov).

## Pozri aj
* Geomorfologické členenie Slovenska
* Biele Karpaty

## Referencie

Kategória:Biele Karpaty
Kategória:Geomorfologické podcelky na Slovensku
Garajova dolina

**Garajova dolina** (,) je neveľká dolina  na sever od Turkovej doliny. Obidve doliny sú bočnými orograficky pravými odvetviami  Kôprovej doliny vo Vysokých Tatrách. 

Dolinou tečie Garajov potok, prítok Kôprovského potoka.

## Názov
Prešiel na dolinku z Garajovej poľany. Súvisí s niekdajším pastierstvom. Ľud ho odvodzuje aj od Jánošíkovho spoločníka Garaja, ktorý tu vraj ukrýval poklad. 

Iné vysvetlenie: Stredovekí nemeckí baníci, ktorí dolovali v Kôprovej doline označovali povrchovú ťažbu rudy slovesom *geran* (starý germánsky tvar *ger*). Pravdepodobne pôvodný názov tejto doliny bol  *Gerantal*. Neskôr sa posunul do podoby, ktorá je zhodná s priezviskom *Garaj*,  o ktorom sa v súvislosti s touto dolinou nezachoval žiaden hodnoverný údaj. Základ názvu však mohlo tvoriť aj starogermánske slovo *garida*, ktoré znamená vzdialený alebo starý nemecký výraz *gare* – vytýčený banský diel. 

## Turistika
Do doliny nevedú turistické chodníky.

## Referencie


## Iné projekty

## Externé odkazy
* Poloha na turistickej mape 

Kategória:Doliny Vysokých Tatier
Lopenícka hornatina

**Lopenícka hornatina** je geomorfologický podcelok Bielych Karpát. Najvyšší vrch je Veľký Lopeník (), podľa ktorého je územie pomenované.

## Polohopis
Podcelok leží v strednej časti Bielych Karpát a severnou časťou kopíruje štátnu hranicu. Na území Slovenska susedí len s podcelkami vlastného pohoria: na východe nadväzuje Súčanská vrchovina, južným smerom ležia Bošácke bradlá a západným smerom pokračujú Biele Karpaty podcelkom Beštiny.

## Ochrana prírody
Územie je súčasťou CHKO Biele Karpaty, z maloplošných chránených území tu leží:
* Drietomica – prírodná pamiatka
* Petrová – prírodná pamiatka
* Blažejová – prírodná pamiatka

## Doprava
Severovýchodným okrajom územia vedie významná cestná komunikácia na Moravu, cesta I/9 (Drietoma – Starý Hrozenkov).

## Referencie

## Pozri aj
* Geomorfologické členenie Slovenska
* Biele Karpaty

## Iné projekty


Kategória:Biele Karpaty
Kategória:Geomorfologické podcelky na Slovensku
Kategória:Hornatiny na Slovensku
Beštiny

**Beštiny** sú geomorfologický podcelok Bielych Karpát. Najvyšší vrch je Nová hora ().

## Polohopis
Podcelok leží juhozápadne od centrálnej časti Bielych Karpát a severozápadnou časťou kopíruje štátnu hranicu. Na území Slovenska susedí len s podcelkami vlastného pohoria: na východe nadväzuje Lopenícka hornatina, južným smerom ležia Bošácke bradlá a západným smerom pokračujú Biele Karpaty podcelkom Javorinská hornatina.

## Ochrana prírody
Celý rozlohou neveľký podcelok je súčasťou CHKO Biele Karpaty, z maloplošných chránených území tu leží:
* Bestinné – prírodná pamiatka
* Lopeníček – prírodná pamiatka
* Grúň – prírodná pamiatka
* Mravcové – prírodná pamiatka

## Doprava
Juhozápadným okrajom územia vedie významná cestná komunikácia na Moravu, cesta I/54 (Nové Mesto nad Váhom – Veselí nad Moravou).

## Pozri aj
* Geomorfologické členenie Slovenska
* Biele Karpaty

## Referencie


Kategória:Biele Karpaty
Kategória:Geomorfologické podcelky na Slovensku
Javorinská hornatina

**Javorinská hornatina** je geomorfologický podcelok Bielych Karpát. Najvyšší vrch podcelku i celého pohoria je Veľká Javorina ().

## Polohopis
Podcelok zaberá najvyššiu časť pohoria, leží v juhozápadnej časti Bielych Karpát a severnou časťou kopíruje štátnu hranicu. Na území Slovenska susedí s podcelkami vlastného pohoria, na východe nadväzujú Beštiny, juhovýchodným smerom ležia Bošácke bradlá a západným smerom pokračujú Biele Karpaty podcelkom Žalostinská vrchovina. Na juhu nadväzuje Myjavská pahorkatina.

## Ochrana prírody
Veľká časť územia je súčasťou CHKO Biele Karpaty, z maloplošných chránených území tu leží:
* Borotová – prírodná pamiatka
* Záhradská – prírodná rezervácia
* Cetuna – prírodná pamiatka
* Baricovie lúky – prírodná pamiatka
* Veľká Javorina – prírodná rezervácia

## Pozri aj
* Geomorfologické členenie Slovenska
* Biele Karpaty

## Referencie

## Iné projekty


Kategória:Biele Karpaty
Kategória:Geomorfologické podcelky na Slovensku
Kategória:Hornatiny na Slovensku
Žalostinská vrchovina

**Žalostinská vrchovina** je geomorfologický podcelok Bielych Karpát. Najvyšší vrch podcelku je Žalostiná ().

## Polohopis
Podcelok zaberá najzápadnejšiu časť Bielych Karpát a severnou časťou kopíruje štátnu hranicu. Na území Slovenska susedí na západe s podcelkami Chvojnickej pahorkatiny Skalickým hájikom a Unínskou pahorkatinou, na juhu nadväzuje Myjavská pahorkatina. Biele Karpaty pokračujú východným smerom podcelkom Javorinská hornatina.

## Ochrana prírody
Veľká časť územia je súčasťou CHKO Biele Karpaty, z maloplošných chránených území tu leží:
* Chvojnica – prírodná pamiatka
* Štefanová – prírodná pamiatka
* Bučkova jama – prírodná pamiatka
* Kožíkov vrch – prírodná pamiatka
* Malejov – prírodná pamiatka
* Žalostiná – prírodná pamiatka
* Šifflovské – prírodná pamiatka
* Raková – prírodná pamiatka
* Chropovská strž – prírodná pamiatka
* Šmatlavé uhlisko – prírodná rezervácia

## Referencie

## Pozri aj
* Geomorfologické členenie Slovenska
* Biele Karpaty

## Iné projekty

Kategória:Biele Karpaty
Kategória:Geomorfologické podcelky na Slovensku
Kategória:Vrchoviny na Slovensku
Majstrovstvá Európy vo vodnom póle 2018

**Majstrovstvá Európy vo vodnom póle 2018** bol v poradí 33. turnaj majstrovstiev Európy vo vodnom póle, ktoré organizuje Európska plavecká liga (LEN). Konal sa v Barcelone, v Španielsku v dňoch od 14.28. júla 2018, za účasti 16 mužských a 12 ženských tímov. Nováčikom podujatia bolo ženské družstvo Izraela. V mužskej kategórii obhájilo titul , ktoré vo finále zvíťazilo nad domácim . U žien získalo svoj piaty titul , ktoré vo finále vyhralo nad .

Tieto majstrovstvá zároveň slúžili ako kvalifikácia európskych družstiev na Majstrovstvá sveta 2019, ktoré organizuje Kórejská republika. Z oboch kategórií sa na ne kvalifikovali 3 najlepšie družstvá. 

## Organizátor
Španielska Barcelona bola zvolená za organizátora ME 2018 v marci 2015, keď ju predsedníctvo LEN vybralo na svojom stretnutí v britskom Glasgowe. Španielsko organizovalo európsky šampionát štvrtýkrát, predtým hostilo toto podujatie v rokoch 1970, 1997 a 2008. Zápasy sa odohrali v plaveckom centre Piscines Bernat Picornell, ktorý obsahuje niekoľko bazénov.

## Kvalifikácia
;Muži

;Ženy

## Dejisko

## Nasadenie do výkonnostných košov
Nasadenie družstiev pred žrebom do skupín, ktoré sa uskutočnilo 7. marca 2018, prebehlo na základe umiestnenia na predchádzajúcom turnaji ME:
;Muži

;Ženy

## Výsledky
### Muži
#### Základné skupiny
##### Skupina A

##### Skupina B

##### Skupina C

##### Skupina D

#### Play-off
##### Stretnutia o 13.16. miesto

##### Stretnutie o 15. miesto

##### Stretnutie o 13. miesto

##### Osemfinále

##### Stretnutia o 9.12. miesto

##### Stretnutie o 11. miesto

##### Stretnutie o 9. miesto

##### Štvrťfinále

##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základné skupiny
##### Skupina A

##### Skupina B

#### Play-off
##### Stretnutie o 11. miesto

##### Stretnutie o 9. miesto

##### Štvrťfinále

##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka ME 2018  //(po katalánsky)
* Oficiálna stránka Európskej plaveckej ligy 
* Vodnopólová sekcia na oficiálnej stránke Španielskej plaveckej federácie  

## Zdroje
* ME 2018 na stránke microplustiming.com 
* Mužský a ženský turnaj ME 2018 na stránke todor66.com 
* Mužský a ženský turnaj ME 2018 na stránke the-sports.org 

Kategória:Vodné pólo v 2018
Kategória:Majstrovstvá Európy vo vodnom póle
Vodné pólo
Kategória:Šport v Barcelone
Severoamerický a karibský turnaj v hádzanej mužov 2018

**Severoamerický a karibský turnaj v hádzanej mužov 2018** bol hádzanársky turnaj, v ktorom súťažili hádzanárske družstvá mužov Severnej Ameriky a Karibiku a ktorý organizovala Panamerická hádzanárska federácia (PATHF). Konal sa v Mexiko City, v Mexiku v dňoch od 3.8. apríla 2018, za účasti 6 tímov. Nováčikmi podujatia boli družstvá Dominikánskej republiky a Kanady. Na turnaji, ktorý sa skladal iba z jednej skupiny bez následných vyraďovacích zápasov, zvíťazila  pred  a .

Turnaj slúžil výhradne ako kvalifikácia severoamerických a karibských družstiev na Panamerické majstrovstvá 2018, ktoré organizovalo Grónsko. Kvalifikovali sa na ne 3 najlepšie družstvá.

## Účastníci

## Výsledky

## Konečné poradie

## Referencie

## Externé odkazy
* Oficiálna stránka Panamerickej hádzanárskej federácie /

## Zdroje
* Turnaj 2018 na stránke todor66.com 
* Turnaj 2018 na stránke teamhandballnews.com 

Kategória:Hádzaná v 2018
Kategória:Panamerické majstrovstvá v hádzanej mužov
Hádzaná
Kategória:2018 v Mexiku
Kategória:Šport v Mexiku (meste)
Titus Kolník

PhDr. **Titus Kolník**, DrSc. (* 1. január 1932, Hrachovište – † 26. november 2017, Nitra) bol slovenský archeológ. Bol predstaviteľom modernej slovenskej archeológie a špecializoval sa najmä na štúdium i popularizáciu pamiatok z doby rímskej a obdobia sťahovania národov.

## Životopis
Narodil sa v roku 1932 v Hrachovišti a v rokoch 19421950 študoval na gymnáziu v Novom Meste nad Váhom. Následne absolvoval štúdium archeológie a národopisu na Filozofickej fakulte UK v Bratislave (19501955). Už pred skončením štúdia sa v roku 1954 stal pracovníkom Archeologického ústavu SAV. Počas kariéry absolvoval viaceré študijné pobyty v Maďarsku (1957 a 1982), v Rakúsku (1962) a v Nemecku (19641965, 19901991). Tiež bol členom viacerých vedeckých organizácii.

Svojimi terénnymi aktivitami a výskumami položil základy bádania o dobe rímskej na Slovensku, bol uznávaným odborníkom i na germánsku a rímsku problematiku. Rozsiahlou výskumnou a publikačnou činnosťou vytvoril chronologickú i historicko-interpretačnú štruktúru tejto časti dejín, čím sa vypracoval na medzinárodne uznávaného vedca.

Veľkú pozornosť venoval hodnoteniu archeologických nálezov, s dôrazom na výtvarný prejav a umenie. Výsledky bádania publikoval v mnohých domácich i zahraničných časopisoch a zborníkoch. Bol hlavným redaktorom periodika Slovenská archeológia (19911999) a v rokoch 19661969 zastával funkciu vedúceho oddelenia v Archeologickom ústave SAV.

## Dielo
* 1966 – *Pohľady do minulosti Považia*
* 1975 – *Cífer – Pác* (spoluautor)
* 1979 – *Skvosty antiky na Slovensku*
* 1980 – *Römerzeitliche Gräberfelder in der Slowakei*
* 1981 – *Staroveká plastika*
* 1984 – *Rímske a germánske umenie na Slovensku*
* 1997 – *Pramene k dejinám Slovenska I. – Slovensko pred príchodom Slovanov* (spoluautor)
* 1998 – *Pramene k dejinám Slovenska a Slovákov* (spoluautor)
* 2001 – *Šoporňa* (monografia)
* 2000 – *Kontakty raného kresťanstva s územiami strednej Európy vo svetle archeologických a historických prameňov*
* 2007 – *Branč* (monografia, spoluautor)

## Ocenenia
* 1984 – Cena literárneho fondu
* 1997 – Zlatá čestná plaketa SAV Ľ. Štúra za zásluhy v spoločenských vedách
* 2002 – Cena Daniela Rapanta za rok 2002

## Referencie

Kategória:Slovenskí archeológovia
Kategória:Pracovníci Slovenskej akadémie vied
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Hrachovišťa
Čechoslovakizmus (rozlišovacia stránka)

**Čechoslovakizmus** môže byť:
* historicky: politická a ideologická koncepcia vychádzajúca z predstavy jednotného československého národa a jazyka, pozri čechoslovakizmus
* novšie:
** negatívny postoj k rozdeleniu Česko-Slovenska na samostatné štáty Česko a Slovensko, pozri pod rozdelenie Česko-Slovenska
** presadzovanie užších (najmä kultúrnych) vzťahov medzi českým a slovenským národom, pozri pod medzinárodné vzťahy medzi Slovenskom a Českom
* v jazykovede: tvarová skomolenina slovenských a českých jazykových prvkov, pozri čechoslovakizmus (jazykoveda)

## Referencie
Vlastel

**Vlastel** (zo srbochorv. властѐлӣн *vlastèlīn*) môže byť:
* príslušník šľachty v stredovekom Chorvátsku, Bosne a Srbsku, pozri vlastel (Chorvátsko, Bosna a Srbsko)
* príslušník patricijskej oligarchie v dalmátskych mestách, pozri vlastel (Dalmácia)

## Referencie
Zenitová hviezda

**Zenitová hviezda** je hviezda, ktorá pri svojej hornej kulminácii prechádza zenitom. Jej deklinácia sa približne rovná geografickej šírke miesta pozorovania. Možno ju použiť pri meraní zenitteleskopom.

## Referencie

Kategória:Sférická astronómia
Žurnálna služba

**Žurnálna služba** alebo slangovo **žurnál** je denná pohotovostná služba v zdravotníckom zariadení poskytovaná žurnálnym lekárom (žurnálnym) mimo pravidelnú pracovnú dobu, príp. počas neprítomnosti príslušných lekárov.

## Referencie

## Pozri aj
* pohotovostná lekárska služba
* záchranná zdravotná služba

Kategória:Zdravotníctvo
Bezpancierniky

**Bezpancierniky** môže byť:
*taxón obojživelníkov, lat. Lissamphibia , pozri bezpancierniky (Lissamphibia)
*taxón kôrovcov, lat. Syncarida, synonymum: bezpanciernaté rakovce , pozri bezpanciernaté rakovce

## Zdroje
Nový obzory

**„Nový obzory“** je singel českej popovej hudobnej skupiny Slza. Hudbu vytvoril Lukáš Bundil a Dalibor Cidlinský Jr., text napísal Xindl X a pieseň naspieval Petr Lexa. Pieseň bola vydaná 24 .06. 2018.

## Videoklip
Videoklip sa natáčal v dňoch 28. a 29. 06. 2018 v štúdiách v meste Klecany. Hlavná postava videoklipu je Martin Novák, ktorý prechádza svojou mladosťou.

## Referencie


## Externé odkazy
* Videoklip
* Webové stránky skupiny
* Nový obzory na Spotify

Kategória:Piesne z 2018
Kategória:Single z 2018
Kategória:Piesne skupiny Slza
Bezblanovce

**Bezblanovce** (iné názvy: **bezblanaté**  , **anamnia** , **anamniá**, **anamnióty** , **stavovce bez zárodočných obalov** , **stavovce bez blán** , **nižšie stavovce** , **vodné stavovce** ; lat. *Anamnia, Anamniota*) sú všetky stavovce okrem blanovcov (Amniota). Bezblanovce sú teda bezčeľustnatce, ryby (t.j. najmä drsnokožce a kostnaté ryby) a obojživelníky. Charakteristické pre ne je to, že ich embryá nemajú zárodočné obaly (amnión [lat. amnion], seróza [lat. serosa], alantois [lat. allantois]) a zárodky sa preto vyvíjajú voľne vo vode. Bezblanovce žijú buď výlučne vo vode alebo (v prípade obojživelníkov) žijú vo vode aspoň počas rozmnožovania a larválneho štádia. Dospelé jedince majú slizovitú pokožku. Bezblanovce sú parafyletický taxón.  

Systém bezblanovcov pozri v článkoch stavovce a Systematika stavovcov.

## Zdroje

Kategória:Stavovce
Vodné stavovce

**Vodné stavovce** môžu byť:
*rybovité stavovce
*bezblanovce (Anamnia) 
*voľné označenie stavovcov, ktorých život je výrazne viazaný na vodu, čiže okrem bezblanovcov aj blanovce (plazy, vtáky, cicavce) žijúce primárne vo vode 

## Zdroje
Žervé

**Žervé** (z ) je nesolený šľahaný krémový syr francúzskeho pôvodu. Vyrába sa z tučného tvarohu. Názov nesie podľa francúzskeho priemyselníka Charlesa Gervaisa.

## Referencie

Kategória:Francúzske syry